13 Μαρτίου, 2017

**Μοντέρνο Crossover: Λανσάρισμα του νέου Opel Crossland X**

* Ελκυστική βασική έκδοση Crossland X
* Επιλογή από πέντε πολύ αποδοτικούς κινητήρες βενζίνης και diesel
* Κορυφαία συνδεσιμότητα με ενσωμάτωση smartphone και νέες υπηρεσίες Opel OnStar

Νέο Opel [Insignia Grand Sport](http://media.opel.com/media/intl/en/opel/vehicles/insignia-grand-sport/2017.html), νέο [Insignia Sports Tourer](http://media.opel.com/media/intl/en/opel/vehicles/insignia-sports-tourer-b/2017.html), νέο ηλεκτρικό [Ampera-e](http://media.opel.com/media/intl/en/opel/vehicles/ampera-e/2017.html) – η μεγάλη προϊοντική επέλεση της Opel ["7 in 17"](http://media.gm.com/media/gr/el/opel/home.detail.html/content/Pages/news/gr/el/2016/opel/11-07-7-in-17.html) με επτά νέα μοντέλα το 2017 είναι σε πλήρη εξέλιξη. Τώρα σειρά έχει το επόμενο νέο μοντέλο της χρονιάς, το [Opel Crossland X](http://media.opel.com/media/intl/en/opel/vehicles/crossland-x/2017.html). Το crossover συνδυάζει πρακτικότητα και ευρυχωρία με τη μοντέρνα εμφάνιση ενός SUV. Είναι το δεύτερο μέλος της οικογένειας Opel X δίπλα στο bestseller Mokka X. Το Crossland X κάνει την είσοδό του στη ραγδαία αναπτυσσόμενη κατηγορία συμπαγών SUV και είναι διαθέσιμο για παραγγελία. Στην Ελλάδα οι παραγγελίες θα ξεκινήσουν εντός του Μαΐου.

Το Opel Crossland X θα διατίθεται με πέντε εκδόσεις κινητήρων. Όλοι οι τρικύλινδροι βενζινοκινητήρες και οι τετρακύλινδροι diesel είναι υπερσύγχρονες αλουμινένιες μονάδες με κορυφαία απόδοση.

Βασικός βενζινοκινητήρας είναι ο **1.2-L** με **60 kW/81 hp** (κατανάλωση στον κύκλο NEDC: στην πόλη 6,4l/100 km, εκτός πόλης 4,4 l/100 km, μικτός κύκλος 5,1 l/100 km, εκπομπές CO2 114 g/km). Ακολουθεί ο **1.2 Turbo** με άμεσο ψεκασμό βενζίνης σε τρεις διαφορετικές εκδόσεις. Η πολύ οικονομική έκδοση **ECOTEC** διατίθενται με πεντατάχυτο κιβώτιο βελτιστοποιημένων τριβών (κατανάλωση στον κύκλο NEDC: στην πόλη 5,6l/100 km, εκτός πόλης 4,2 l/100 km, μικτός κύκλος 4,8 l/100 km, εκπομπές CO2 109 g/km) και αποδίδει **81 kW/110 hp.** Εξίσου ισχυρός είναι ο τρικύλινδρος 1.2‑liter Turbo που συνδυάζεται με ένα **εξατάχυτο αυτόματο κιβώτιο** (κατανάλωση στον κύκλο NEDC: στην πόλη 6,3l/100 km, εκτός πόλης 4,8 l/100 km, μικτός κύκλος 5,3 l/100 km, εκπομπές CO2 121 g/km). Και οι δύο κινητήρες ήδη αποδίδουν κορυφαία ροπή 205 Nm στις 1.500 rpm, με το 95% διαθέσιμο σε όλο το ωφέλιμο εύρος στροφών μέχρι τις 3.500 rpm. Με πλούσια ισχύ στις χαμηλές στροφές, το Opel Crossland X συνδυάζει εξαιρετική οδική συμπεριφορά και κατανάλωση.

Κορυφαίος βενζινοκινητήρας είναι ο **1.2 Turbo** με **96 kW/130 hp**, μέγιστη ροπή 230 Nm από τις 1.750 rpm(κατανάλωση στον κύκλο NEDC: στην πόλη 5,7l/100 km, εκτός πόλης 4,6 l/100 km, μικτός κύκλος 5,0 l/100 km, εκπομπές CO2 114 g/km) και εξατάχυτο μηχανικό κιβώτιο. Επιταχύνει το Opel Crossland X από 0 στα 100 σε 9,1 δεύτερα μέχρι την τελική ταχύτητα των 206 km/h.

Η γκάμα περιλαμβάνει επίσης τρεις κινητήρες turbo diesel. Ο **1.6 diesel** αποδίδει **73 kW/99 hp** και προσφέρει μέγιστη ροπή 254 Nm στις 1.750 rpm(κατανάλωση στον κύκλο NEDC: στην πόλη 4,5l/100 km, εκτός πόλης 3,4 l/100 km, μικτός κύκλος 3,8 l/100 km, εκπομπές CO2 99 g/km). Υπάρχει μία ακόμα πιο οικονομική έκδοση **ECOTEC** αυτού του κινητήρα με Start/Stop που εκπέμπει μόλις 93 g/km CO2 (κατανάλωση στον κύκλο NEDC: στην πόλη 4,1l/100 km, εκτός πόλης 3,3 l/100 km, μικτός κύκλος 3,6 l/100 km). Ισχυρότερος diesel είναι ο 1.6 με **88 kW/120 hp** (κατανάλωση στον κύκλο NEDC: στην πόλη 4,6l/100 km, εκτός πόλης 3,6 l/100 km, μικτός κύκλος 4,0 l/100 km; εκπομπές CO2 103 g/km) με μέγιστη ροπή 300 Nm για ισχυρή ελκτική ισχύ σε όλες τις συνθήκες. Με το εξατάχυτο μηχανικό κιβώτιο, το Opel Crossland X 1.6 diesel επιταχύνει από 80 στα 120 km/h - σημαντικό στους ελιγμούς προσπέρασης - σε 10,5 δεύτερα ενώ η τελική του ταχύτητα φτάνει τα 186 km/h.

**Προσωπική υποστήριξη και κορυφαία συνδεσιμότητα με Opel Onstar**

Το σύστημα **Opel OnStar** ανήκει στο βασικό εξοπλισμό του Crossland X από την έκδοση Edition και πάνω. Πέρα από τις γνωστές τηλεματικές υπηρεσίες όπως η 24-ωρη Υπηρεσία Κλήσης Έκτακτης Ανάγκης και η απομακρυσμένη λειτουργία ελέγχου κλειδαριών θυρών, κόρνας και φώτων, το OnStar προσφέρει τώρα ακόμα περισσότερες υπηρεσίες. Το νέο Crossland X σηματοδοτεί το λανσάρισμα μιας νέας υπηρεσίας που επιτρέπει στους επιβάτες να επικοινωνούν με ένα Σύμβουλο Opel OnStar, ο οποίος τους βοηθά να επιλέξουν και να κλείσουν δωμάτιο σε ξενοδοχείο[[1]](#footnote-1) ή να βρουν χώρο στάθμευσης[[2]](#footnote-2). Το 4G LTE Wi-Fi Hotspot3 του συστήματος παρέχει σε όλους τους επιβάτες του Crossland X ταχεία σύνδεση στο Internet μέσω των κινητών τους. Η προηγμένη τεχνολογία IntelliLink infotainment περιλαμβάνει μία έγχρωμη οθόνη αφής έως 8-ιντσών με δυνατότητα ενσωμάτωσης smartphone, συμβατών με Apple CarPlay και Android Auto4. Επίσης, κατόπιν παραγγελίας διατίθεται ειδική υποδοχή στην κεντρική κονσόλα για ασύρματη επαγωγική φόρτιση του κινητού τηλεφώνου, για το Crossland X.

**Υπεύθυνη επικοινωνίας:**

Αμαλία Γιαννακοπούλου

+30-210-6164646
Διευθύντρια Επικοινωνίας
amalia.ag.giannakopoulou@opel.com

4 To Android Auto δεν είναι ακόμη διαθέσιμο από την Google στην Ελλάδα.

1. Μέσω Booking.com. Απαιτούνται E-Mail και πιστωτική κάρτα. [↑](#footnote-ref-1)
2. Μέσω Parkopedia.

3 Το Wi-Fi Hotsport θα είναι διαθέσιμο στην Ελλάδα, το φθινόπωρο του 2017. [↑](#footnote-ref-2)